102 כלבים וגנבים

102 כלבים וגנבים (באנגלית: ‎102 Dalmatians) הוא סרט קולנוע אמריקאי מסוג לייב אקשן, שהופק על ידי אולפני וולט דיסני ויצא בשנת 2000. זהו סרט המשך לסרט 101 כלבים וגנבים, שיצא בשנת 1996 כגרסה מחודשת לסרט האנימציה של דיסני משנת 1961, על כלבים וגנבים, המבוסס על ספרה של דודי סמית, 101 דלמטים. בסרט זה ממשיכה קרואלה דוויל (גלן קלוז) בניסיונותיה לגנוב גורי כלב דלמטי כדי ליצור מעיל פרוות דלמטיים גדול. קרואלה דה ויל שהתה בכלא שלוש שנים בשל מעשיה הקודמים. היא עברה טיפול פסיכולוגי אצל ד"ר פבלוב בו נראה כי פיתחה סלידה למעילי פרווה, ושוחררה על תנאי תוך אזהרה כי תיאלץ לשלם 8 מיליון פאונד מכספה למקלטי כלבים בשכונת וסטמינסטר אם תחזור על מעשיה. לאחר שחרורה מהכלא היא מנסה לשקם את המוניטין שלה, רוכשת מקלט לכלבים שנקלע לקשיים כלכליים בבעלותו של קווין שפרד, ומצליחה ליצור קשר עם הכלבים. קצינת המבחן שלה, קלואי, ספקנית לגבי ניסיונות השיקום של קרואלה, ומזהירה את קווין לבל יאפשר לה להתקרב לכלבים. בינתיים מגלה ד"ר פבלוב תופעת לוואי של הטיפול שערך לקרואלה: שמיעת צלילים חזקים, כמו צלילי פעמוני הביג בן שבלונדון, עלולה להשפיע על גלי המוח ולהחזיר את מצבם לקדמותו. עם זאת, הוא לא מזהיר את קווין על כך. כשפעמוני הביג בן מצלצלים, אכן חוזרת תאוותה של קרואלה למעילי פרוות כלבים לקדמותה, בעוצמה רבה. קלואי רכשה זמן קצר לפני כן את דיפסטיק, אחד מהגורים של הכלבים פונגו ופרדיטה מהסרט הקודם; לו ולכלבה דוטי נולדו שלושה גורים. קלואי וקווין יוצרים קשר רומנטי. מסתבר כי מקלט הכלבים של קווין הוא היחיד בווסטמינסטר, כלומר אם קרואלה מפרה את תנאי שחרורה אמור כל הונה להגיע לידי קווין. קרואלה מנצלת זאת כדי להפליל את קווין בגנבת גורי כלבים, כבעל עניין בהונה, והוא נעצר ונכלא. קלואי השבורה נענית להזמנתה של קרואלה לארוחת ערב בביתה, ובזמן שהותה שם מצליח שותפה של קרואלה, עסקן הפרוות ז'אן-פייר לה-פלט, לפרוץ לביתה של קלואי ולגנוב את שלושת הגורים של דיפסטיק ודוטי. לה-פלט וקרואלה מצליחים לברוח לפריז. קלואי מגיעה לשם בעקבותיהם, יחד עם קווין שברח מהכלא בסיוע הכלבים שלו. הם מגיעים למקום בו מוחזקים הכלבים בטרם יופשט מהם עורם, ומצליחים לשחרר אותם לחופשי, אך נתפסים ונכלאים. אלונזו, המשרת של קרואלה עוד מהסרט הקודם, מורד לראשונה במעסיקתו שהתעמרה בו זמן רב, גובר על לה-פלט ומשחרר את קלואי וקווין. בסיוע כלביו של קווין, הם מצליחים לגבור על קרואלה במאבק שמתרחש במאפייה ישנה, ומביאים למעצרה. בסיום חוגגים קלואי וקווין עם כלביהם, וזוכים בכספה של קרואלה. גלן קלוז - קרואלה דה ויל יואן גריפית' - קווין שפרד אליס אוונס - קלואי סימון טים מקאינרני - אלונזו דייוויד הורוביץ - ד"ר פבלוב איאן ריצ'רדסון - מר טורט ז'ראר דפארדיה - ז'אן-פייר לה-פלט אריק איידל - וודלסוורת' (דיבוב) קרול מק'רדי - אגנס קרי שייל - עוזרו של לה-פלט בניגוד לסרט הקודם, שיצא בארץ בתרגום בלבד, הסרט יצא בארץ גם בתרגום וגם בגרסת דיבוב לעברית. את הגרסה העברית ביימה ותרגמה שפרירה זכאי. השחקנים שהופיעו בגרסה זו היו: ענת וקסמן - קרואלה דה ויל יורם יוספסברג - ז'אן-פייר לה-פלט זיו מאיר - קווין שפרד רמה מסינגר - קלואי סימון אוהד שחר - אלונזו דור צויגנבום - יואן דבי בסרגליק - אגנס חן חגי - וולדסוורת' יהויכין פרידלנדר - ד"ר פבלוב, המפקח ארמסטרונג עפרון אטקין - מר טורט, מר באטן שמוליק טנא - שופט קולות נוספים: שפרירה זכאי, שרית וינו-אלעד, מומי לוי. ובנוסף לכל, בזמן שהציגו קטע מהסרט היפהפייה והיחפן, נלקחו מארכיון קולותיהם של אלי גורנשטיין ומומי לוי, שגם שר את שיר הנושא של הסרט. דגם מכונית היוקרה הבריטית "פנתר דה וויל קופה" כיכבה בסרט "102 כלבים וגנבים", גלן קלוז וטים מק'אינרני הם השחקנים היחידים מהסרט הראשון שחזרו להופיע בסרט ההמשך. הסרט יצא בגרסת וידאו ו-DVD ב-3 באפריל 2001. הוא יצא מחדש בגרסת DVD ב-16 בספטמבר 2008. בשבוע הראשון להקרנתו דורג הסרט במקום השלישי בהכנסות בהשוואה לסרטים שהוקרנו באותו שבוע בארצות הברית. הסרט זכה להצלחה מסחרית בתקופה בה הוקרן, והרוויח בסך הכול בארצות הברית 66,957,026 דולר ועוד 116,654,745 דולר ברחבי העולם. מדיה וקבצים בנושא 102 כלבים וגנבים בוויקישיתוף אתר האינטרנט הרשמי של 102 כלבים וגנבים (באנגלית) "102 כלבים וגנבים", במסד הנתונים הקולנועיים IMDb (באנגלית) "102 כלבים וגנבים", באתר נטפליקס "102 כלבים וגנבים", באתר AllMovie (באנגלית) "102 כלבים וגנבים", באתר Rotten Tomatoes (באנגלית) "102 כלבים וגנבים", באתר Box Office Mojo (באנגלית) "102 כלבים וגנבים", באתר Metacritic (באנגלית) "102 כלבים וגנבים", תסריט הסרט באתר Scripts.com (באנגלית) "102 כלבים וגנבים", באתר דיסני+ סרטים (באנגלית) "102 כלבים וגנבים", במסד הנתונים הקולנועיים KinoPoisk (ברוסית) 102 כלבים וגנבים, במיזם "אישים" לתיעוד היצירה הישראלית "102 כלבים וגנבים", ביקורת על הסרט באתר "עין הדג" פנתר דה וויל בסרטים (imcdb.org/vehicle_31017-Panther-DeVille-1974) פנתר דה וויל בסרטים (autologia.net/la-carica-dei-101-la-panther-de-ville) 102 כלבים וגנבים, באתר box office mojo